Leila Denmark

Leila Alice Denmark (syntyjään Leila Alice Daughtry, 1. helmikuuta 1898 Portal, Bulloch County, Georgia – 1. huhtikuuta 2012 Athens, Georgia) oli yhdysvaltalainen lastenlääkäri.

Georgiassa syntynyt Denmark oli 1920–1930-luvuilla mukana kehittämässä rokotetta hinkuyskää vastaan. Hän julkaisi kirjan Every Child Should Have A Chance (1971).

Denmark vetäytyi eläkkeelle 103-vuotiaana. Denmark puhui ensimmäisten joukossa passiivisen tupakoinnin haitoista lapsille. Hän vältti sokerin syömistä. Hän piti maidon juomista epäterveellisenä ja suositeltavana juomana pelkästään vettä. Denmark piti suositeltavana syödä hedelmiä hedelmämehujen juomisen sijasta. 

Denmark asui 106-vuotiaaksi Alpharettassa Georgiassa, mutta muutti sitten tyttärensä luokse Athensiin Georgiaan. Hän saavutti lisäjulkisuutta harvinaisen korkean ikänsä johdosta – hän vietti 113-vuotispäiväänsä helmikuussa 2011.

Denmark kuoli Athensissa 114-vuotiaana huhtikuussa 2012.

Lähteet 

Yhdysvaltalaiset lastenlääkärit
Yli 110-vuotiaiksi eläneet yhdysvaltalaiset
Vuonna 1898 syntyneet
Vuonna 2012 kuolleet